Group Five se aandeel tuimel oor groter verlies | Netwerk24
Deur Hanlie Stadler 29 Augustus 2018 19:05
Group Five se verlies het dramaties toegeneem. Foto: Elvira Wood
Die grootste rede vir die probleme is die kragstasie wat hy sedert 2014 in Kpone, Ghana, bou. Bouwerk sal na verwagting einde September eindelik voltooi word.
Group Five loop ook die risiko van boetes weens die agterstand op die kontrak. Die waarde daarvan kan ’n maksimum van $62,5 miljoen beloop.
Die tweede groot rede is die insinking in die Suid-Afrikaanse konstruksiemark, en lopende kontrakte wat oor begroting is.
Aan die positiewe kant, sê Group Five, sy konstruksie-afdeling in die res van Afrika het geen verliesmakende kontrakte nie.
Sy afdeling vir beleggings en konsessies – wat Intertoll Europe insluit – het stewige resultate opgelewer.
Die afdeling vir vervaardiging het bevredigend gevaar in moeilike marktoestande.
Die maatskappy is besig om sy vervaardigingsafdeling te verkoop en het reeds R80 miljoen uit die verkoop van Group Five Pipe verdien.
Die maatskappy gaan sy resultate in September uitreik, maar gee nog nie ’n vaste datum nie.
Meer oor: Group Five | Konstruksiesektor | Konstruksie